บาทเปิด 35.61 แนวโน้มอ่อนค่า
เงินบาทเปิด 35.61 แนวโน้มอ่อนค่าหลังเงินไหลออก-ยังไร้ปัจจัยใหม่
26 ส.ค. 2558

เงินบาทเปิด 35.61 แนวโน้มอ่อนค่าหลังเงินไหลออก-ยังไร้ปัจจัยใหม่
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.61 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 35.50 บาท/ดอลลาร์ เนื่องจากมีความกดดันจากแรงเทขายสินทรัพย์เสี่ยงในตลาดหุ้นเกิดใหม่ที่ยังไม่หมดไป แม้ทางการจีนจะมีมาตรการกระตุ้นเศรษฐกิจออกมาเพิ่มเติมแล้วก็ตาม โดยนักลงทุนรอดูทิศทางอัตราแลกเปลี่ยนและตลาดหุ้น
"บาทอ่อนค่าจากช่วงท้ายตลาดวานนี้จากแรงกดดันในการเทขายสินทรัพย์เสี่ยงในตลาดหุ้นเกิดใหม่" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ระหว่าง 35.55-35.70 บาท/ดอลลาร์
"บาทยังทิศทางอ่อนค่าเพราะยังมี flow ไหลออก" นักบริหารเงิน กล่าว